**ZAPISNIK**

**z 4. redne seje Sveta Krajevne skupnosti Bučna vas, ki je bila, dne 23.5.2019, v prostorih Krajevne skupnosti Bučna vas, s pričetkom ob 19 uri.**

Na seji so bili prisotni:   
- Tomaž Zoran, predsednik Sveta KS,  
- Branko Kralj, podpredsednik Sveta KS,  
- Dušan Brudar, član Sveta KS,  
- Anton Papež, član Sveta KS,  
- Mojca Ljubi, članica Sveta KS,  
- Niko Potočar, član Sveta KS,  
- Matic Vidic, član Sveta KS,  
- Marija Debevec Rakoše, članica Sveta KS.

Opravičeno odsotni:  
- Peter Kostrevc, član Sveta KS.

Sejo je pričel in vodil predsednik Sveta KS Bučna vas Tomaž Zoran, po naslednjem dnevnem redu:

1. Ugotovitev sklepčnosti

2. Potrditev zapisnika 3. redne seje Krajevne skupnosti Bučna vas

3. Projekti

4. Župnijski dan

5. Grobarine

6. Romska problematika

7. Razno

**K 1. Točki  
Ugotovitev sklepčnosti Sveta KS Bučna vas**

Predsednik Sveta KS Bučna vas je ugotovil, da je na seji prisotnih osem članov Sveta KS Bučna vas, kar je več kot polovica in s tem je seja sklepčna.

**SKLEP:**

**Seja Sveta KS Bučna vas je sklepčna.**

**Sklep je bil soglasno sprejet.**

**K 2. Točki**

**Potrditev zapisnika 3. redne seje Krajevne skupnosti Bučna vas**

Pripomb na zapisnik ni bilo.

**SKLEP:**

**Svet KS Bučna vas sprejme zapisnik 3. redne seje sveta KS Bučna vas.**

**Sklep je bil soglasno sprejet.**

**K 3. Točki**

**Projekti**

Predsednik svet KS Bučna vas Tomaž Zoran je podal informacije oz. potek na odprtih projektov izgradnje javne razsvetljave v vaseh Gor. Karteljevo in Daljni vrh. Niko Potočar je opozoril na nelegalne postavljen smerne table proti piknik prostor in predlaga, da se opozori lastnika piknik prostora, da jih sproti pospravlja. Podan je bil tudi predlog o uredil trikotnega križišča v Dol. Kamencah. Križišče je zaraščeno z bršljanom, ki zmanjšuje preglednost.

**Svet KS Bučna vas se seznanja s potekom glavnih projektov.**

**Sklep je bil soglasno sprejet.**

**K 4. Točki**

**Župnijski dan**

Predsednik poda informacijo, da se bo 9.6.2019 odvijal župnijski dan. V preteklih letih smo imeli župnijski dan združen z dnevom krajanov. Glede na dejstvo, da na omenjen termin sovpada drug dogodek, ki je pomemben za en del KS Bučna vas se letos dan krajanov ne odvija v sklopu župnijskega dneva. Predsednik KS Bučna vas predlaga, da finančno podpremo župnijski dan.

**Svet KS Bučna vas namenja 300€ za sofinanciranja dogodka »Župnijski dan«.**

**Sklep je bil soglasno sprejet.**

**K 5. Točki**

**Grobarine**

Branko Kralj je pripravil plačilne naloge za grobove na lokacijah Gornje Kamence in Dolnje Kamence. Plačilne naloge smo razdelili med člane KS Bučna vas (vsak član bo znotraj svojega okoliša razdelil plačilne naloge).

**Svet KS Bučna vas se seznanja z omenjeno točko in nalogo.**

**Sklep je bil soglasno sprejet.**

**K 6. Točki**

**Romska problematika**

Glede na dejstvo, da je v zadnjem obdobju v porastu število neljubih dogodkov (razgrajanje, streljanje,…) v romskem naselju se predlaga skupen sestanek z organi pregona za iskanje rešitev nastalih problemov.

**Svet KS Bučna vas se seznanja s stanjem romske problematike.**

**Sklep je bil soglasno sprejet.**

**K 8. Točki**

**Razno**

Branko Kralj je podal pobudo o odprtju uporabniškega račun na družbenih medijih z namen obveščanja.

Branko Kralj je prisotne seznanil, da Gor. Kamence spadajo v območje NUSZ 3, kar mnogo odstopa od sosednjih vasi (Hudo in Daljni vrh - 5). Predlagal je, da se preveri tako veliko odstopanje oz. ugotovi razlog tega odstopanja.

Ker ni bilo več razprave, se je predsednik prisotnim zahvalil za sodelovanje in prisotnost na seji ter le-to zaključil ob 20.00 uri.

Zapisal:

Branko Kralj Tomaž Zoran  
podpredsednik Sveta KS predsednik Sveta KS